proxectonos/corpus_dominio_legal_administrativo_tmp huggingface dataset:
RESOLUCIÓN do 8 de outubro de 2020 pola que se dá publicidade da encarga a Tragsatec, ordenada mediante a Resolución da Consellería de Economía, Emprego e Industria do 2 de setembro de 2020, para a realización de tarefas de apoio no estudo e na avaliación de expedientes de axudas e outras tarefas relacionadas cos préstamos directos xestionados polo Instituto.
Instituto Galego de Promoción Económica — III. Outras disposicións — 20/10/2020

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encarga a medios propios coas seguintes características:
– Resolución do 2 de setembro de 2020, da Consellería de Economía, Emprego e Industria, pola que se encarga a Tragsatec a realización de tarefas de apoio no estudo, análise e avaliación de expedientes de axudas das convocatorias de Reactiva comercio (IG524C), servizos seguros (IG524D), programa de cheques de dixitalización COVID-19 (IG300E), Galicia exporta dixital (IG401D) , inviste COVID-19 (IG415B) e bases reguladoras do marco de apoio ao acceso ao crédito das pequenas e medianas empresas (IG535A), no marco do programa operativo Feder Galicia 2014-2020, e outras tarefas relacionadas cos préstamos directos xestionados polo Igape.
– Actividade: realización de tarefas de apoio no estudo, análise e avaliación de expedientes das axudas das convocatorias de Reactiva comercio (IG524C), servizos seguros (IG524D), programa de cheques de dixitalización COVID-19 (IG300E), Galicia exporta dixital (IG401D), inviste COVID-19 (IG415B) e bases reguladoras do marco de apoio ao acceso ao crédito das pequenas e medianas empresas (IG535A), así como a realización de labores de análise económico-financeira e xustificación do destino dos fondos relativos aos expedientes de préstamos directos xestionados polo Igape, entre os cales se inclúen as liñas Jeremie, BEI, IFIS, pemes e financiamento empresarial, e as súas novacións.
– Natureza e alcance da encarga: encarga a medio propio, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental e de servizo técnico da Administración xeral da Comunidade autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e o número 2 da disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: 10 meses desde a data de inicio da execución, que comezará coa data da orde de encarga dos traballos.
Poderá prorrogarse por igual período en caso de persistencia da necesidade da encarga.
– Orzamento: o importe total da encargo fíxase en 594.192,19 €, que se financiarán con cargo á partida 09.A1-741A-22799 dos orzamentos do Igape para os anos 2020 (450.000 €) e 2021 (144.192,19 €).
Santiago de Compostela, 8 de outubro de 2020
RESOLUCIÓN do 14 de outubro de 2020 pola que se amplían o prazo máximo de execución e o de presentación da solicitude de cobramento establecidos na Resolución do 15 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas aos proxectos dos comercios retallistas galegos para contribuír á reactivación do comercio galego garantindo a seguridade laboral e a xeración de confianza no consumidor, susceptibles de financiamento polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524C).
Instituto Galego de Promoción Económica — III. Outras disposicións — 21/10/2020

Mediante a Resolución do 15 de xuño de 2020 publicouse o Acordo do Consello de Dirección do Igape que aproba as bases reguladoras das axudas aos proxectos dos comercios retallistas galegos para contribuír á reactivación do comercio galego garantindo a seguridade laboral e a xeración de confianza no consumidor, susceptibles de financiamento polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524C) (DOG núm. 120, do 19 de xuño de 2020).
No punto cuarto da dita resolución establécese que o prazo para presentar a solicitude de cobramento e a xustificación de execución dos proxectos rematará na data establecida na resolución de concesión, sen que nunca poida exceder o 30 de outubro de 2020.
Mediante a Resolución do 23 de xullo de 2020 ampliouse o prazo de presentación de solicitudes ata o 17 de agosto de 2020 (DOG núm. 152, do 30 de xullo).
O amplo número de expedientes recibidos está levando a unha prolongación do procedemento de resolución dos expedientes, o cal deixará un prazo extremadamente reducido para a execución dos proxectos nos expedientes resoltos en último lugar, polo que procede posibilitar un prazo o suficientemente longo para unha correcta execución dos proxectos.
De conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1
Fixar no 15 de decembro de 2020 o prazo para presentar a solicitude de cobramento e a xustificación dos proxectos, establecidos ambos no parágrafo segundo do resolvo cuarto da Resolución do 15 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas aos proxectos dos comercios retallistas galegos para contribuír á reactivación do comercio galego garantindo a seguridade laboral e a xeración de confianza no consumidor, susceptibles de financiamento polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2020
RESOLUCIÓN do 14 de outubro de 2014 de 2020 pola que se amplían o prazo máximo de execución e o de presentación da solicitude de cobramento establecidos na Resolución do 15 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524D).
Instituto Galego de Promoción Económica — III. Outras disposicións — 21/10/2020

Mediante a Resolución do 15 de xuño de 2020 publicouse o Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524D) (DOG núm. 124, do 25 de xuño de 2020).
No punto cuarto da dita resolución establécese que o prazo para presentar a solicitude de cobramento e a xustificación de execución dos proxectos rematará na data establecida na resolución de concesión, sen que nunca poida exceder o 30 de outubro de 2020.
Mediante a Resolución do 23 de xullo de 2020 ampliouse o prazo de presentación de solicitudes ata o 17 de agosto de 2020 (DOG núm. 152, do 30 de xullo).
O amplo número de expedientes recibidos está levando a unha prolongación do procedemento de resolución dos expedientes, o cal deixará un prazo extremadamente reducido para a execución dos proxectos nos expedientes resoltos en último lugar, polo que procede posibilitar un prazo o suficientemente longo para unha correcta execución dos proxectos.
De conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1
Fixar no 15 de decembro de 2020 o prazo para presentar a solicitude de cobramento e a xustificación dos proxectos, establecidos ambos no parágrafo segundo do resolvo cuarto da Resolución do 15 de xuño de 2020 pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 14 de outubro de 2020
CORRECCIÓN DE ERROS. Resolución do 19 de xuño de 2020 pola que se establecen as bases reguladoras das subvencións para proxectos de enerxías renovables térmicas, para os anos 2020-2021, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IN421G).
Axencia Instituto Enerxético de Galicia — III. Outras disposicións — 21/10/2020

Advertidos erros na dita resolución, publicada no
Diario Oficial de Galicia
núm. 129, do 1 de xullo de 2020, compre facer a seguinte corrección:
Na páxina 26004, onde di: «Artigo 7.1.a) Bombas de calor.
(…).Tomaranse como temperaturas de referencia para o cálculo do COP e da potencia 0/35 ºC para bombas de calor xeotérmicas e 7/35 ºC para aerotermia. Por tanto, para xustificar esta condición, deberá achegarse a documentación xustificativa do ensaio para a obtención do COP»; debe dicir: «Artigo 7.1.a) Bombas de calor.
(…).Tomaranse como temperaturas de referencia para o cálculo do COP e da potencia 0/35 ºC para bombas de calor xeotérmicas e 7/35 ºC para aerotermia en bombas de calor aire/auga. Por tanto, para xustificar esta condición, deberá achegarse a documentación xustificativa do ensaio para a obtención do COP».
Na páxina 26011, onde di: «Artigo 10.1.a).6º. No caso de xeotermia, aerotermia e solar térmica os certificados de rendemento dos sistemas xeradores coas seguintes especificacións:
(…) Tomaranse como temperaturas de referencia para o cálculo do COP e da potencia 0/35 ºC para bombas de calor xeotérmicas e 7/35 ºC para aerotermia», debe dicir: «Artigo 10.1.a).6º. No caso de xeotermia, aerotermia e solar térmica, os certificados de rendemento dos sistemas xeradores coas seguintes especificacións:
(…) Tomaranse como temperaturas de referencia para o cálculo do COP e da potencia 0/35 ºC para bombas de calor xeotérmicas e 7/35 ºC para aerotermia en bombas de calor aire/auga».
RESOLUCIÓN do 6 de outubro de 2020, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 20 de decembro de 2019 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2020 (Diario Oficial de Galicia número 14, do 22 de xaneiro).
Consellería de Emprego e Igualdade — III. Outras disposicións — 21/10/2020

En cumprimento do disposto no artigo 9.1 da Orde do 20 de decembro de 2019 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2020 (DOG núm. 14, do 22 de xaneiro), resolvo que se proceda á publicación das subvencións concedidas que se indican no anexo, cun importe total de 300.000,00 euros, con cargo á aplicación 09.40.324C.481.1 dos orzamentos xerais da Comunidade Autónoma de Galicia para o exercicio 2020.
Santiago de Compostela, 6 de outubro de 2020
Programa I. Fomento e consolidación das asociacións de cooperativas e de sociedades laborais.
Aplicación: 09.40.324C.481.1.
Programa II. Fomento e consolidación das asociacións de centros especiais de emprego e empresas de inserción laboral.
Aplicación: 09.40.324C.481.1.
RESOLUCIÓN do 13 de outubro de 2020, da Secretaría Xeral de Educación e Formación Profesional, pola que se convoca o curso de formación sobre o desenvolvemento da función directiva no ano 2020 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Consellería de Cultura, Educación e Universidade — III. Outras disposicións — 22/10/2020

Para o obxecto de convocar o curso de formación sobre o desenvolvemento da función directiva no ano 2020, resolvo anunciar:
Primeiro. Que no portal web da Consellería de Cultura, Educación e Universidade (www.edu.xunta.gal), estará dispoñible a Resolución do 13 de outubro de 2020, da Secretaría Xeral de Educación e Formación Profesional, pola que se convoca o curso de formación sobre o desenvolvemento da función directiva no ano 2020 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Segundo. Que o prazo de presentación de solicitudes será de dez (10) días hábiles a partir do día seguinte ao da publicación deste anuncio no
Diario Oficial de Galicia
.
Terceiro. Que a presentación e xestión de solicitudes de participación realizarase a través da plataforma de formación do profesorado FProfe: https://www.edu.xunta.es/fprofe .
Santiago de Compostela, 13 de outubro de 2020
RESOLUCIÓN do 14 de outubro de 2020, da Dirección Xeral de Comercio e Consumo, pola que se dá publicidade das bolsas concedidas ao abeiro da Orde do 31 de xaneiro de 2020 pola que se establecen as bases reguladoras para a concesión das bolsas de formación nesta dirección xeral, e se procede á súa convocatoria para o ano 2020 (código de procedemento IN225A).
Vicepresidencia segunda e Consellería de Economía, Empresa e Innovación — III. Outras disposicións — 22/10/2020

De conformidade co disposto no artigo 15.1 da Lei 9/2017, do 13 de xuño, de subvencións de Galicia, e no artigo 22 das bases reguladoras da orde, publícanse as bolsas concedidas por Resolución do conselleiro de Economía, Emprego e Industria do 26 de agosto de 2020, relacionadas no anexo I.
Norma reguladora: Orde do 31 de xaneiro de 2020 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2020 (código de procedemento IN225A).
Crédito orzamentario: 59.200 euros.
Aplicacións orzamentarias: 2020.09.30.751A.480.0, «formación en materia de comercio», e 2020.09.30.751A.484.0, «cotas sociais para formación en materia de comercio».
Finalidade: que as persoas que tivesen unha titulación universitaria de licenciatura ou de grao complementasen os coñecementos teóricos adquiridos nos seus estudos cunha formación práctica que lles permitise afrontar con maiores garantías o seu futuro profesional.
Santiago de Compostela, 14 de outubro de 2020
RESOLUCIÓN do 6 de outubro de 2020, da Dirección Xeral de Emprego, Traballo Autónomo e Economía Social, pola que se dá publicidade das axudas concedidas ao abeiro da Orde do 10 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2020 e 2021 (Diario Oficial de Galicia número 14, do 22 de xaneiro de 2020).
Consellería de Emprego e Igualdade — III. Outras disposicións — 21/10/2020

En cumprimento do disposto no artigo 4.1 da Orde do 10 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2020 e 2021 (DOG núm. 14, do 22 de xaneiro de 2020), resolvo que se proceda á publicación das subvencións concedidas que se indican no anexo, cun importe total de 631.553,42 euros, con cargo ás aplicacións 09.40.324C.444.0, 09.40.324C.445.0, 09.40.324C.460.0 e 09.40.324C.481.1 dos orzamentos xerais da Comunidade Autónoma de Galicia para os exercicios 2020 e 2021.
Santiago de Compostela, 6 de outubro de 2020
Aplicación 09.40.324C.444.0.
Aplicación 09.40.324C.445.0.
Aplicación 09.40.324C.460.0.
Aplicación 09.40.324C.481.1.
RESOLUCIÓN do 1 de outubro de 2020 pola que se dá publicidade dunha encomenda de xestión, para o ano 2020, pola que se encarga á empresa Tecnologías y Servicios Agrarios, S.A., S.M.E., M.P. (Tragsatec) a realización do informe de comparación de modelos de circulación co clima marítimo actual (actividade 2, MarRisk).
Consellería de Medio Ambiente, Territorio e Vivenda — III. Outras disposicións — 13/10/2020

1. Encomenda de xestión.
– Actividade. A encomenda comprende os traballos para a realización dun informe de comparación de modelos de circulación co clima marítimo actual.
– Natureza e alcance da xestión encomendada. Esta encomenda ten natureza intersubxectiva, ao ter a empresa Tecnologías y Servicios Agrarios, S.A., S.M.E., M.P. (Tragsatec) a consideración de medio propio instrumental da Administración, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga).
– Prazo de vixencia. O período de execución comeza o día seguinte ao da súa sinatura, sendo o prazo máximo o 30 de outubro de 2020.
– Importe e modalidade de financiamento. O importe da encomenda ascende á cantidade de catorce mil oitocentos cincuenta e tres euros con oitenta e cinco céntimos (14.853,85 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541E.640.1.
Santiago de Compostela, 1 de outubro de 2020
ORDE do 2 de outubro de 2020 pola que se establecen os domingos e festivos en que se autoriza a apertura de establecementos comerciais durante o ano 2021.
Vicepresidencia segunda e Consellería de Economía, Empresa e Innovación — III. Outras disposicións — 13/10/2020

A Lei 13/2006, do 27 de decembro, de horarios comerciais de Galicia (DOG do 28 de decembro), modificada pola Lei 1/2013, do 13 de febreiro (DOG do 14 de febreiro), determina no artigo 5 que os domingos e días festivos en que os establecementos comerciais poderán permanecer abertos ao público serán, como máximo, de dez ao ano.
O artigo 6 do mesmo texto legal sinala que os domingos e festivos de apertura serán determinados para cada período anual mediante orde da consellería que posúa as competencias en materia de comercio, que se publicará no Diario Oficial de Galicia antes do 15 de outubro do ano anterior ao da súa aplicación, logo da consulta ás asociacións de consumidores máis representativas con implantación en toda a comunidade, ao Consello Galego de Cámaras Oficiais de Comercio, Industria e Navegación de Galicia e ás demais organizacións empresariais e sindicais do sector comercial máis representativas de Galicia.
Con independencia do establecido no parágrafo anterior e co obxectivo de protexer os intereses comerciais nos diferentes concellos, despois de seren publicadas no Diario Oficial de Galicia as datas a que fai referencia este artigo, calquera concello poderá solicitar da consellería competente en materia de comercio a modificación de dúas datas para o seu termo municipal. Esta solicitude deberá ser motivada e realizarse antes do 15 de novembro, tendo que se presentar acompañada dos informes emitidos pola cámara de comercio, industria e navegación da zona e polas organizacións empresariais e sindicais do sector comercial máis representativas. A consellería resolverá no prazo de quince días, contados desde a presentación da solicitude. De transcorrer o devandito prazo sen resolución expresa, considerarase estimada a petición. Con anterioridade ao 15 de decembro serán publicados no Diario Oficial de Galicia os cambios que se aprobasen.
A Vicepresidencia segunda e Consellería de Economía, Empresa e Innovación ten competencia en materia de comercio, de acordo co disposto no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG do 25 de xaneiro de 2018).
En aplicación dos citados preceptos, logo de consulta efectuada aos axentes socioeconómicos determinados pola lei, e tendo en conta o interese xeral do comercio e dos consumidores, procédese á fixación dos 10 domingos e festivos que, para os efectos do exercicio da actividade comercial, terán a condición de hábiles durante o ano 2021.
Polo tanto, en uso das facultades que teño conferidas,
Artigo único
Os domingos e festivos en que os establecementos comerciais poderán permanecer abertos ao público durante o ano 2021 son:
3 de xaneiro
10 de xaneiro
1 de abril
31 de outubro
28 de novembro
5 de decembro
8 de decembro
12 de decembro
19 de decembro
26 de decembro
Santiago de Compostela, 2 de outubro de 2020
RESOLUCIÓN do 2 de outubro de 2020, da Dirección Xeral de Administración Local, pola que se fan públicas as axudas concedidas ao abeiro da Orde do 3 de setembro de 2019 pola que se establecen as bases reguladoras e a convocatoria pública dos premios á dinamización demográfica 2019 para distinguir as iniciativas das entidades locais da Comunidade Autónoma de Galicia a prol do crecemento demográfico (Diario Oficial de Galicia número 173, do 12 de setembro).
Vicepresidencia primeira e Consellería de Presidencia, Xustiza e Turismo — III. Outras disposicións — 14/10/2020

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención.
Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións, e no artigo 12.2 da Orde do 3 de setembro de 2019 pola que se establecen as bases reguladoras e a convocatoria pública dos premios á dinamización demográfica 2019 para distinguir as iniciativas das entidades locais da Comunidade Autónoma de Galicia a prol do crecemento demográfico (código de procedemento PR420C) determínase que a concesión dos premios e das mencións especiais será publicada no
Diario Oficial de Galicia
.
En cumprimento dos devanditos preceptos legais e regulamentarios,
Publicar no
Diario Oficial de Galicia
os premios concedidos en virtude da Orde do 3 de setembro de 2019 pola que se establecen as bases reguladoras e a convocatoria pública dos premios á dinamización demográfica 2019 para distinguir as iniciativas das entidades locais da Comunidade Autónoma de Galicia a prol do crecemento demográfico (código de procedemento PR420C), publicada no DOG núm. 173, do 12 de setembro.
O importe total dos premios ascende a 77.500,00 €, con cargo á aplicación orzamentaria 05.23.141A.460.1 correspondente aos orzamentos xerais da Comunidade Autónoma de Galicia para o ano 2019, distribuída entre as tres categorías de premios e polas respectivas contías que se relacionan no anexo desta resolución.
Santiago de Compostela, 2 de outubro de 2020
RESOLUCIÓN do 2 de outubro de 2020, da Dirección Xeral de Administración Local, pola que se fan públicas as subvencións concedidas en virtude da Orde do 17 de decembro de 2018 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2019, de forma individual e mediante o sistema de xestión compartida, destinadas a entidades locais da Comunidade Autónoma de Galicia (Diario Oficial de Galicia número 248, do 31 de decembro).
Vicepresidencia primeira e Consellería de Presidencia, Xustiza e Turismo — III. Outras disposicións — 14/10/2020

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos devanditos preceptos legais,
Publicar no
Diario Oficial de Galicia
as subvencións concedidas en virtude da Orde do 17 de decembro de 2018 pola que se regulan os criterios de repartición e se establecen as bases reguladoras e a convocatoria de subvencións das liñas en concorrencia non competitiva e concorrencia competitiva do Fondo de Compensación Ambiental para o ano 2019, de forma individual e mediante o sistema de xestión compartida, destinadas a entidades locais da Comunidade Autónoma de Galicia (DOG núm. 248, do 31 de decembro).
As subvencións destináronse a financiar a realización de actuacións de investimento e a custos de funcionamento dos servizos municipais dedicados á protección do ambiente e do espazo natural, que responden aos criterios ou obxectivos recollidos no artigo 4 da Orde do 17 de decembro de 2018, con cargo ás aplicacións orzamentarias 05.23.141A.461.0 e 05.23.141A.761.0:
As contías e entidades beneficiarias por cada unha das liñas de subvención relaciónanse nos anexos I e II desta resolución.
Santiago de Compostela, 2 de outubro de 2020
RESOLUCIÓN do 2 de outubro de 2020, da Dirección Xeral de Administración Local, pola que se fan públicas as axudas concedidas ao abeiro da Orde do 17 de decembro de 2018 pola que se establecen as bases reguladoras e a convocatoria de subvencións para o ano 2019, en réxime de concorrencia non competitiva, dentro do Plan específico de acción comunitaria, destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 1, do 2 de xaneiro).
Vicepresidencia primeira e Consellería de Presidencia, Xustiza e Turismo — III. Outras disposicións — 14/10/2020

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos devanditos preceptos legais,
Publicar no
Diario Oficial de Galicia
as axudas concedidas en virtude da Orde do 17 de decembro de 2018 pola que se establecen as bases reguladoras e a convocatoria de subvencións para o ano 2019, en réxime de concorrencia non competitiva, dentro do Plan específico de acción comunitaria, destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (DOG núm. 1, do 2 de xaneiro), por un importe total de 1.491.424,00 €, con cargo á aplicación orzamentaria 05.23.141A.781.0, nas contías e entidades beneficiarias que se relacionan no anexo desta resolución.
Santiago de Compostela, 2 de outubro de 2020
RESOLUCIÓN do 2 de outubro de 2020, da Dirección Xeral de Administración Local, pola que se fan públicas as axudas concedidas ao abeiro da Orde do 18 de decembro de 2018 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2019, de forma individual e mediante o sistema de xestión compartida (Diario Oficial de Galicia número 248, do 31 de decembro).
Vicepresidencia primeira e Consellería de Presidencia, Xustiza e Turismo — III. Outras disposicións — 14/10/2020

Conforme o establecido no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario ao cal se imputan, as entidades beneficiarias, a cantidade concedida e a finalidade ou as finalidades da subvención. Igualmente, o artigo 17 da Lei 1/2016, do 18 de xaneiro, de transparencia e bo goberno, indica que se publicará a concesión das subvencións.
En cumprimento dos devanditos preceptos legais,
Publicar no
Diario Oficial de Galicia
as axudas concedidas en virtude da Orde do 18 de decembro de 2018 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2019, de forma individual e mediante o sistema de xestión compartida.
O importe total das subvencións ascende a 3.007.287,22 €, con cargo á aplicación orzamentaria 05.23.141A.760.2 correspondente aos orzamentos xerais da Comunidade Autónoma de Galicia para o ano 2019, distribuída entre as entidades beneficiarias e polas respectivas contías que se relacionan no anexo desta resolución.
Santiago de Compostela, 2 de outubro de 2020
RESOLUCIÓN do 1 de outubro de 2020 pola que se publica o plan de estudos do máster universitario en Enxeñaría Industrial.
Universidade da Coruña — III. Outras disposicións — 16/10/2020

O máster universitario en Enxeñaría Industrial obtivo a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT) estableceuse polo Acordo do Consello de Ministros do 3 de agosto de 2018, publicado mediante a Resolución da Secretaría Xeral de Universidades do 29 de agosto de 2018 no Boletín Oficial del Estado (BOE), do 7 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril,
Publicar o plan de estudos conducente á obtención do título de máster universitario en Enxeñaría Industrial pola Universidade da Coruña, que se estrutura segundo consta no anexo.
A Coruña, 1 de outubro de 2020
Código RUCT: 4316535.
Plan de estudos que se inicia no curso 2018/19.
O título de máster universitario en Enxeñaría Industrial habilita para o exercicio da profesión regulada de enxeñeiro industrial, de acordo co disposto na Orde CIN/311/2009, do 9 de febreiro, pola que se establecen os requisitos para a verificación dos títulos universitarios oficiais que habiliten para o exercicio da profesión de enxeñeiro industrial (BOE do 18 de febreiro de 2009).
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
Os 60 créditos optativos distribúense como se indica a continuación:
a) Entre 22,5 e 30 créditos de obrigado cumprimento, dependendo da titulación de acceso, das materias optativas dos módulos 1 e 3.
b) 30 créditos correspondentes á elección de 2 módulos concretos de orientación (módulos de 6.1 a 6.5).
c) Ata 7,5 créditos, que se elixirán entre as materias dos módulos 6.1 a 6.6 que non formen parte da letra b), para aquel alumnado que, en función da titulación de acceso, teña que realizar menos de 30 créditos das materias optativas dos módulos 1 e 3.
3. Contido do plan de estudos.
3.1. Contido do plan de estudos por módulo.
3.2. Contido do plan de estudos por curso.
Primeiro curso.
Segundo curso.
A unidade temporal de todas as materias é cuadrimestral.
4. Condicións de terminación.
O alumnado, para obter o título de máster universitario en Enxeñaría Industrial pola Universidade da Coruña, deberá superar 120 créditos ECTS, distribuídos como se indica no punto 2, e acreditar un dominio do inglés equivalente ao nivel B2 conforme o Marco común europeo de referencia para as linguas (MCER).
ORDE do 8 de outubro de 2020 pola que se amplía o prazo de xustificación das subvencións convocado ao abeiro da Orde do 30 de xullo de 2020, pola que se establecen as bases reguladoras para a concesión, en réxime de concorrencia non competitiva, das subvencións para o impulso da comercialización dixital e se procede á súa convocatoria para o ano 2020 (código de procedemento IN201G).
Vicepresidencia segunda e Consellería de Economía, Empresa e Innovación — III. Outras disposicións — 16/10/2020

A Orde do 30 de xullo de 2020, publicada no
Diario Oficial de Galicia
núm. 161, do 12 de agosto, establece as bases reguladoras para a concesión, en réxime de concorrencia non competitiva, das subvencións para o impulso da comercialización dixital e se procede á súa convocatoria para o ano 2020 (código de procedemento IN201G).
No artigo 1.4 do anexo I das bases reguladoras establécese a consideración de actuacións subvencionables sempre que estas sexan realizadas e efectivamente pagadas desde o 1 de xaneiro de 2020 ata a data límite de xustificación establecida no artigo 16.
O artigo 16 do anexo I das bases reguladoras establece que o pagamento da subvención quedará condicionado á presentación, nos lugares sinalados no artigo 3 da convocatoria e ata o 30 de outubro de 2020, dunha copia da documentación especificada no devandito artigo 16.
Tendo en conta o escaso tempo transcorrido entre a data de remate do prazo de presentación de solicitudes e a data de xustificación e dado que non se causa prexuízo a terceiros, procede modificar o artigo 16 do anexo I da orde e ampliar o prazo ata unha data que permita unha mellor xustificación por parte dos beneficiarios.
A teor do exposto, en virtude das competencias que ten atribuídas a Vicepresidencia Segunda e Consellería de Economía, Empresa e Innovación en materia de comercio interior, e no exercicio das atribucións que me foron conferidas,
Artigo único. Modificación do artigo 16.1 do anexo I da Orde do 30 de xullo de 2020 pola que se establecen as bases reguladoras para a concesión, en réxime de concorrencia non competitiva, das subvencións para o impulso da comercialización dixital, e se procede á súa convocatoria para o ano 2020 (código de procedemento IN201G).
O primeiro parágrafo do artigo 16.1 do anexo I da devandita orde queda redactado nos seguintes termos:
«O pagamento da subvención quedará condicionado á presentación, nos lugares sinalados no artigo 3 da convocatoria, e ata o 10 de novembro de 2020, dunha copia da seguinte documentación:».
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de outubro de 2020
EXTRACTO da Resolución de 6 de outubro de 2020 pola que se aproban as bases para a concesión de subvencións, en réxime de concorrencia non competitiva, para a promoción e difusión do audiovisual galego en festivais e mostras nacionais e internacionais, e se convocan para o ano 2020 (código de procedemento CT404B).
Axencia Galega das Industrias Culturais — III. Outras disposicións — 16/10/2020

BDNS (Identif.): 527526.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán optar a estas axudas as persoas físicas (autónomas) e xurídicas, dedicadas profesionalmente á actividade de creación e produción no ámbito audiovisual galego, que leven a cabo algunha das actividades descritas como subvencionables.
Só poderán participar nesta convocatoria aquelas persoas físicas (autónomas) ou xurídicas que teñan unha participación igual ou superior ao 20 % do proxecto audiovisual. En canto á participación de entidades produtoras, será preciso que a empresa estea dada de alta no IAE na epígrafe 96.1.1. Só se poderá presentar unha única solicitude por obra para cada un dos festivais de cinema que se describen na base seguinte.
Segundo. Finalidade
A promoción e difusión do cinema a través da participación de filmes galegos en festivais e mostras de cinema de prestixio nacional e internacional que se celebren fóra de Galicia, dentro do marco das competencias deste organismo, e proceder á súa convocatoria para o ano 2020 (código de procedemento CT404B).
Terceiro. Bases reguladoras
Resolución do 6 de outubro de 2020 pola que se aproban as bases para a concesión de subvencións, en réxime de concorrencia non competitiva, para a promoción e difusión do audiovisual galego en festivais e mostras nacionais e internacionais, e se convocan para o ano 2020 (código de procedemento CT404B).
Cuarto. Importe
O importe global máximo para o financiamento da presente convocatoria será de 40.000 euros, suma que irá con cargo á aplicación orzamentaria 2020.11.A1.432B.470.0, código de proxecto 2015-00003.
Quinto. Prazo de presentación de solicitudes
O prazo para a presentación das solicitudes para os eventos xa celebrados serán dun mes desde o día seguinte ao da publicación da presente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Para os celebrados con posterioridade á publicación da presente convocatoria, será dun mes contado desde que se produza a comunicación oficial, por parte do festival, da selección da obra, e en calquera caso non poderá exceder o 15 de novembro de 2020.
Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo expira o último día do mes.
Santiago de Compostela, 6 de outubro de 2020
RESOLUCIÓN do 8 de outubro de 2020 pola que se dá publicidade dos convenios de colaboración subscritos no segundo cuadrimestre de 2020.
Instituto Galego de Estatística — III. Outras disposicións — 19/10/2020

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no
Diario Oficial de Galicia
unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de maio, xuño, xullo e agosto de 2020, que se incorpora como anexo a esta resolución.
Santiago de Compostela, 8 de outubro de 2020
ORDE do 13 de outubro de 2020 pola que se publica a ampliación do crédito da Orde do 26 de decembro de 2019 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2020 na Comunidade Autónoma de Galicia (código de procedemento IN414D).
Vicepresidencia segunda e Consellería de Economía, Empresa e Innovación — III. Outras disposicións — 20/10/2020

O 22 de xaneiro de 2020 publicouse no Diario Oficial de Galicia a Orde do 26 de decembro de 2019 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2020 na Comunidade Autónoma de Galicia (código de procedemento IN414D).
No artigo 4 da orde mencionada prevese un crédito de 1.300.000 € para o financiamento destas axudas, con cargo á aplicación orzamentaria 09.20.733A.480.10 dos orzamentos xerais da Comunidade Autónoma de Galicia para o ano 2020.
No mesmo artigo prevese que se poderá ampliar o crédito destinado a esta convocatoria nos supostos previstos no artigo 31.2 da Lei 9/2007, do 13 de xuño, de subvencións de Galicia.
Dado que o importe inicial establecido na Orde do 26 de decembro de 2019 non é suficiente para o pagamento de todas as solicitudes e que o prazo de solicitudes non remata ata o 30 de novembro de 2020, cómpre ampliar o importe do crédito destinado ás axudas que poderán ser concedidas ao abeiro da referida orde, coa finalidade de conceder a subvención ao maior número de beneficiarios posible.
Segundo o establecido no artigo 30 do Regulamento da Lei de subvencións de Galicia, a ampliación de crédito publicarase nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
Por todo o exposto, no uso das facultades que me foron conferidas,
Artigo único
Ampliar o importe total do crédito das axudas establecidas na Orde do 26 de decembro de 2019 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social e se procede á súa convocatoria para o ano 2020 (código de procedemento IN414D), por un importe de 300.000 €, con cargo á partida orzamentaria 09.20.733A.480.10. Unha vez efectuada esta ampliación, o importe total destas axudas ascende a un millón seiscentos mil euros (1.600.000 €).
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de outubro de 2020
RESOLUCIÓN do 30 de setembro de 2020, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2020 para o persoal ao servizo da Administración de xustiza con destino na Comunidade Autónoma de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 20/10/2020

De conformidade co establecido no punto 4 da Resolución do 12 de xuño de 2020, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2020 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro.
Aprobar as listaxes provisionais das solicitudes admitidas e excluídas
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo
As persoas interesadas terán un prazo de dez (10) días hábiles contados desde o día seguinte ao da publicación da presente resolución no
Diario Oficial de Galicia
para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous (2) meses desde o día seguinte ao da súa publicación, ou ben recurso potestativo de reposición no prazo dun (1) mes ante este centro directivo.
Santiago de Compostela, 30 de setembro de 2020
ORDE do 9 de outubro de 2020 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 2 de xuño de 2020.
Consellería de Cultura, Educación e Universidade — III. Outras disposicións — 20/10/2020

Mediante a Orde do 2 de xuño de 2020 (DOG do 10 de xuño), regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2020.
O artigo 11 establece que a Consellería de Cultura, Educación e Universidade publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia
.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2020 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Cultura, Educación e Universidade no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de outubro de 2020
ORDE do 19 de outubro de 2020 pola que se dispón o nomeamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 28/10/2020

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Gonzalo Gómez Barquín como vogal representante da Administración Xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 19 de outubro de 2020